**FITOSANITARNA INSPEKCIJA – Izvještaj za jun 2023**

**Unutrašnja kontola**

Fitosanitarni inspektori su u junu vršili inspekcijski nadzor u oblasti zdravstvene zaštite bilja, nadzor u objektima: za promet sredstava za ishranu i zaštitu bilja (na veliko i malo) i objektima za primarnu proizvodnju hrane biljnog porijekla.

Cilj kontrola je provjera stepena ispunjenosti propisanih zahtjeva u oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije. U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je i kontrola: zdravstvenog stanja bilja i praćenje štetnih organizama, podnošenja prijava za proizvodnju u postupku sertifikacije sjemena i sadnog materijala, uslova za rasadnike, sredstava za zaštitu i ishranu bilja na fizičko-hemijske osobine, kvaliteta sjemena u prometu i uslova za njihovo skladištenje i čuvanje.

U izvještajnom periodu u unutrašnjoj kontroli izvršeno je ukupno 133 inspekcijskih pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 82 pregleda;
* zakona o sadnom materijalu: 10 pregleda;
* zakona o sjemenskom materijalu: 15 pregleda;
* zakona o sredstvima za ishranu bilja: 8 pregleda;
* zakona o sredstvima za zaštitu bilja: 15 pregleda; i
* zakona o bezbjednosti hrane: 3 pregleda.

Tokom navedenih inspekcijskih kontrola fitosanitarnih inspektora uzeta su 94 uzorka.

Izdatato je jedno rješenjeo zabrani stavljanja u promet sredstava za zaštitu bilja i sredstava za ishranu bilja suprotno odredbama ovog zakona i jedno o otklanjanju nepravilnosti.

Kontrole su vršene upotrebom kontrolnih listi ali i primjenom brzih testova radi potencijalnog utvrđivanja prisustva gljive *Phytophthora spp*, bakterije *Erwinia amylovora* i bakterije *Ralstonia solonacearum.* Svi testovi su dali negativan rezultat.

**Kontrola uvoza i izvoza**

Fitosanitarni inspektori su u junu vršili kontrolu uvoza hrane biljnog porijekla (voće, povrće, žitarice i ostala hrana biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u junu izvršila pregled ukupno 1927 pošiljke (uvoz/izvoz) i to:

* 1289 pošiljki pri uvozu;
* 41 pošiljke u provozu;
* 85 pošiljki za reexport;
* 491 pošiljki za izvoz; i
* 5 ovjera carinskih deklaracija.

Izdato je 16 rješenja o zabrani uvoza i to: 12 rješenja o vraćanju pošiljki i 4 rješenja o uništenju pošiljki.

Ukupno je uzeto 359 uzoraka pri uvozu od čega je za 12 uzoraka laboratorijski utvrđeno da ne odgovaraju propisanim zahtjevima.

U junu, labaoratorijski je ispitano 27,85% pošiljki iz uvoza.

Osim uzorkovanja prilikom uvoza vršene su i dodatne kontrole sadnog materijala primjenom brzih testova na: *Erwinia amilovora*, *Phytophtora sp.*, *Ralstonia solanacearum*, svi su bili negativni*.*

**Nebezbjedne uništene/vraćene pošiljke**

Zbog utvrđenih neusaglašenosti sa propisanim zahtjevima spriječeno je stavljanje na tržište 105.568,00 kg proizvoda iz uvoza, 16 komada paleta i to:

* **vraćanje pošiljki**: 8 pošiljki paprike u količini od 29.304,00 kg, 2 pošiljke paradajza u količini 18,764,00 kg, 2 pošiljke stočne hrane u količini od 50.000,00 kg,;
* **uništenje pošiljki**: 1 pošiljka limuna u količini od 7.500,00 kg i 3 pošiljke paleta u količini od 16 komada;

**Nebezbjedne uništene/vraćene pošiljke**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br** | **Datum** | **Proizvod** | **Količina****(kg)** | **Neusaglašenost** | **Razlog** | **MDK****utvrđena** | **MDK****propisana** |
|  | 06.06.2023. | stočna hrana | 25.000,00 | rezidue pesticida | Aflatoksin b1 | 0,047- 0,005 | 0,02 |
|  | 09.06.2023. | paprika | 3.985,00 | rezidue pesticida | formetanate | 0.027 | 0.01 |
|  | 09.06.2023. | paprika | 5.440,00  | rezidue pesticida | chlorfenapyr | 0.027 | 0.01 |
|  | 09.06.2023. | paprika | 4.186,00  | rezidue pesticida | pirimiphos- methyl | 0.027 | 0.01 |
|  | 09.06.2023. | paradajz | 7.588,00  | rezidue pesticida | chlorfenapyr | 0.037 | 0.01 |
|  | 12.06.2023. | paprika | 3.788,00 | rezidue pesticida | chlorpyrifos | 0.056 | 0.01 |
|  | 15.06.2023. | paradajz | 11,176,00  | rezidue pesticida | chlorpenafin | 0.03 | 0.01 |
|  | 15.06.2023. | paprika | 4.039,00  | rezidue pesticida | formetanat | 0.27 | 0.01 |
|  | 16.06.2023. | paprika | 2.913,00  | rezidue pesticida | pirimifosmetil | 0.12 | 0.01 |
|  | 19.06.2023. | paprika | 3,753,00  | rezidue pesticida | pirimifosmetil i formetanata | 0.050.093 | 0.010.01 |
|  | 24.06.2023. |  limun | 7.500,00  | rezidue pesticida | prochloraz | / | / |
|  | 25.06.2023. | stočna hrana | 25.000,00 | nepotpuna dokumentacija | nepotpuna dokumentacija | / | / |
|  | 27.06.2023. | palete | 6 kom | neoznačene palete | neoznačene palete | / | / |
|  | 27.06.2023. | paprika | 1.200,00 | rezidue pesticida | chlorpyrifos | 0.11 | 0.01 |
|  | 29.06.2023. | palete | 6 kom | neoznačene palete | neoznačene palete | / | / |
|  | 29.06.2023. | palete | 4 kom | neoznačene palete | neoznačene palete | / | / |

**Kontrola izvoza**

Fitosanitarna inspekcija je pri izvozu izvršila pregled i izdala: 491 fitosertifikata za izvoz: merkantilnog krompira, lubenica, breskve, rezane drvene građe i hrane za životinje i 85 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 51.345,09€.